Държавен вестник, бр. 15, 2010 г., стр. 67

БРОЙ  15	
Д Ъ Р Ж А В Е Н  В Е С Т Н И К 	
СТР.  67  
данните бяха оповестени с 2 месеца по-рано, в 
края на септември вместо в края на ноември. 
НСИ предвижда допълнително съкращаване на 
сроковете за производство и разпространение 
на информация по структурна бизнес статис­
тика през 2010 г.
През 2009 г. работата в областта на СБС 
беше насочена към подобряване на обхвата и 
повишаване на качеството на получените данни 
чрез по-прецизна оценка на неотговорилите 
единици, по-детайлна проверка на данните 
на микрониво и осигуряването на пълнота 
и съответствие на свързаните показатели от 
СБС, получени с различните формуляри от 
годишния отчет.
През 2009 г. беше осъществен преход към 
новата класификация на промишлените продук­
ти, като за целта се изгради детайлно двойно 
кодиране на ниво продукт, с цел да се подпо­
могнат респондентите за правилното отнасяне 
на продуктите и едновременно да се осигури 
качествена, достоверна и надеждна информа­
ция за промишленото производство в нату­
рални показатели. Подготвените въпросници 
бяха публикувани в Еxcel формат на интернет 
страницата на НСИ с цел улесняване на рес­
пондентите и скъсяване на срока за събиране 
на данните. В посока намаляване на броя на 
наблюдаваните предприятия при запазване на 
90 % обхват съгласно Регламент № 3429/91 
се въведе по-висок праг за преобладаващата 
част NACE класове (за 90 %) от 100 хил. лв. 
на 120 хил. лв., което създаде условия за на­
маляване натовареността особено на малките 
и средните предприятия.
В изпълнение изискванията на Регламент 
(ЕО) № 772/2005 на Комисията беше проведено 
статистическо изследване „Наблюдение на пред­
приятията от стоманодобива“ за предоставяне 
на годишни статистически данни на Евростат в 
определения срок за производство на стомана 
за 2008 г. от предприятията, произвеждащи 
чугун, стомана или изделия.
Програмно беше осигурено двойно кодиране 
на икономическата дейност на предприятията 
по КИД-2008 и НКИД-2003, което направи въз­
можно изчисляването на определени в същия 
регламент показатели по СБС за 2008 г. и по 
двете класификации.
Поради нарастващото значение на сектора 
на услугите в националната и европейската 
икономика през отчетния период продължи 
работата по разширяване на набора от статис­
тически показатели за сектора на услугите в 
регулярното статистическо изследване „Нетни 
приходи от продажби на предприятията, пре­
доставящи бизнес услуги по видове продукти“. 
Съгласно изискванията на новия Регламент по 
СБС за първи път бяха предоставени данни 
на 4-ти знак (NACE Rev. 2) за предприятията 
от секторите Транспорт, Съобщения и Услуги 
с нанесена първична и вторична конфиденци­
алност на информацията.
През 2009 г. НСИ участва за четвърта поредна 
година в проект на ЕК „Бизнес демография“, 
целящ хармонизирано събиране на данни за 
демографията на бизнеса в страните – членки 
на ЕС – брой на активни, новородени, преус­
тановили дейността си (умрели) или оцелели 
предприятия за съответен период. „Демография 
за предприятия с работодател“ е друг проект 
на ЕК, в който нашата страна участва. Той 
се явява по-нататъшно развитие на проекта 
„Бизнес демография“, като в него се изследват 
само предприятията с наети лица. Изготвят 
се и данни за бързо развиващите се предпри­
ятия (с над 20 % годишен ръст в оборота или 
заетостта), а също така и т.нар. „газели“, т.е. 
бързо развиващи се млади предприятия, които 
са създадени преди не повече от 5 години, ко­
ито са от особен интерес за страните членки, 
ЕК и ОИСР.
Краткосрочна бизнес статистика
През 2009  г. в изпълнение на Регламент 
(ЕО) № 1165/98 на Съвета и променящия го 
Регламент (ЕО) № 1158/2005 на Европейския 
парламент и на Съвета, отнасящи се до КБС, 
НСИ продължи да произвежда и разпростра­
нява в определените срокове и с необходимото 
качество месечни и тримесечни показатели за 
изменението в дейността на секторите промиш­
леност, строителство, търговия на дребно и 
други услуги, които са напълно хармонизирани 
по отношение на методология и равнища на 
детайлизация с Евростат. Тази информация, 
известна като краткосрочна бизнес статистика, 
позволява да се направи бърза оценка на ико­
номическия климат в страната, поради което 
представлява важно средство за анализа на 
текущото икономическо развитие.
Основен приоритет през 2009  г. в областта 
на КБС беше внедряването на новата класифи­
кация на дейностите NACE Rev.2 (КИД-2008), 
като едновременно с това се направи смяна 
на базисната година за сравнение от 2000  г. 
на 2005 г. при проследяване на динамиката 
на производството и продажбите в отделните 
икономически сектори. Преизчислени бяха 
всички динамични редове с икономически 
показатели с месечна и тримесечна периодич­
ност по новата класификация назад до 2000 г. в 
изпълнение на изискванията на Регламент (ЕО) 
№ 1893/2006 на ЕП и на Съвета, отнасящ се до 
внедряването на статистическата класификация 
на икономическите дейности NACE Rev. 2 в 
отделните статистически области. От първия 
месец на 2009 г. всички извадки са формирани 
и показателите се изчисляват и публикуват 
по КИД-2008, с което може да се приеме, че 
новата класификация на дейностите е напълно 
внедрена в КБС.